Lav et referat af nedenstående tekst:

Tekst:
En 54-årig mand fra Nørresundby skal efter planen mandag møde i retten i Aalborg tiltalt for i smug at have optaget videoer af en kvinde i seksuelle situationer. Han er også tiltalt for at have delt sexbilleder med kvinden. Optagelserne af kvinden fandt ifølge politiet sted på en adresse i Aalborg Øst i perioden fra 15. juni til 15. november 2020. Her havde manden – uden kvinden var klar over det – installeret udstyr, der lavede optagelser af kvinden. Delte optagelser I løbet af de fem måneder fangede kameraet blandt andet videoer med kvinden i seksuelle situationer. Ifølge politiets anklager skal manden efterfølgende have vist seksuelt videomateriale til en person, ligesom han er tiltalt for at have delt tre billeder af kvinden omkring 1. januar 2021. Den 54-årige har tilsyneladende erkendt de faktiske forhold, og der er lagt op til, at sagen kan køre som en tilståelsessag.

Referat:
En mand har erkendt at have videoovervåget en kvinde uden hendes vidende.